

У Н И В Е Р З И Т Е Т У Б Е О Г Р А Д У

Ф А К У Л Т Е Т О Р Г А Н И З А Ц И О Н И Х Н А У К А

**ФАКУЛТЕТ ОРГАНИЗАЦИОНИХ НАУКА**

**УНИВЕРЗИТЕТ У БЕОГРАДУ**

**Јове Илића 154, Београд**

**Изборном већу Факултета организационих наука Декану Факултета организационих наука**

Одлуком Изборног већа Факултета организационих наука 05-02 бр. 4/99-1 од 23.12.2021. године именовани смо за чланове Комисије за припрему Извештаја за избор једног асистента за ужу научну област Информациони системи, на одређено време од три године са пуним радним временом.

На основу увида у достављени конкурсни материјал, Комисија упућује Декану и Изборном већу Факултета следећи

**ИЗВЕШТАЈ**

Конкурс за избор једног асистента за ужу научну област Информациони системи, објављен је у листу “Послови” Националне службе за запошљавање бр. 966 од 29.12.2021. са роком за пријављивање у трајања од 15 дана.

У предвиђеном року пријавио се један кандидат: Милош Љубисављевић.

# ПОДАЦИ О КАНДИДАТУ МИЛОШУ ЉУБИСАВЉЕВИЋУ

## 1. Биографски подаци

Милош Љубисављевић је рођен 16.7.1995. године у Пожаревцу. Завршио је природно-математички смер Пожаревачке гимназије 2014. године, након чега уписује Факултет организационих наука, Универзитета у Београду, на студијском програму Информациони системи и технологије, који завршава 2018. године са просеком 9,01. Након тога уписује мастер академске студије, на студијском програму Информациони системи, које завршава 2020. године са просеком 10,00.

## Радно искуство

Од јануара 2019. године у радном односу је на Факултету организационих наука у звању Сарадник у настави, на Катедри за информационе системе, где учествује у извођењу наставе на предметима Структуре података и алгоритми, Моделовање пословних процеса и Физичко пројектовање информационих система.

**MИШЉЕЊЕ И ПРЕДЛОГ КОМИСИЈЕ**

Законом о високом образовању и Статутом Факултета организационих наука је дефинисано да „Факултет бира у звање асистента студента докторских студија или магистра наука коме је прихваћена тема докторске дисертације, који је сваки од претходних степена студија завршио са просечном оценом најмање 8 и који показује смисао за наставни рад“.

На основу увида у достављену документацију, комисија је утврдила да се на конкурс у предвиђеном року пријавио један кандидат: Милош Љубисављевић. Кандидат је доставио сву потребну документацију која је дефинисана конкурсом и утврђено је да испуњава услове прописане Законом о високом образовању и Статутом Факултета организационих наука.

На основу приложене документације и на основу непосредног увида у досадашње ангажовање кандидата, комисија закључује да је наведени кандидат остварио значајне резултате у досадашњем педагошком раду и да је показао изразите склоности ка стручном и научно-истраживачком раду.

Ценећи стручне квалификације кандидата, Комисија предлаже Декану и Изборном већу Факултета организационих наука да се Милош Љубисављевић изабере за асистента за ужу научну област Информациони системи, на одређено време од три године са пуним радним временом.

У Београду, 20.01.2022. године.

# Комисија

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др Слађан Бабарогић,

редовни професор Факултета организационих наука - председник

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др Ненад Аничић,

редовни професор Факултета организационих наука - члан

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др Бошко Николић,

редовни професор Електротехничког факултета у Београду - члан